[{"text_idx": "#000003", "text": "Penaos he deus graet Korea ar Su evit votin\u0303 ?"}, {"text_idx": "#000004", "text": "N\u2019eus ket bet klevet kalz e Fran\u0303s eus se pe nemeur. Ar sizhun dremenet e oa bet dalc\u2019het dilennadegou\u0300 kannaded e Korea ar Su, e-kreiz enkadenn ar C\u2019hovid-19. Penaos o deus graet evit ober kement-man\u0303 ? Petra a c\u2019haller kompren eus ar mod m\u2019eo prientet ar vro dirak seurt viruz ?"}, {"text_idx": "#000007", "text": "Strizh ha drastus e oa ar c\u2019hon\u0303disionou\u0300 evit gallout votin\u0303 met ar pezh en deus frealzet ar boblan\u0303s. 500 000 a gargidi a oa bet enfredet evit ober war-dro ar bureviou\u0300-votin\u0303. Ur redi e oa dougen ur maskl ha doujan\u0303 ouzh ar pellder etre an dud e-barzh ar bureviou\u0300-votin\u0303. Kemeret e veze terzhienn kement den az ae da votin\u0303. Ar re o doa terzhienn a veze hen\u0303chet betek ur sal ispisial gant mouezharc\u2019hiou\u0300 evito. Naetaet e vezent goude pep den. Ret e oa gwalc\u2019hin\u0303 e zaouarn ha lakaat manegou\u0300 a-raok votin\u0303. Hag un test Kovid-19 a oa da heul evit ar re o doa terzhienn."}, {"text_idx": "#000008", "text": "Korea ar Su a zo lakaet da skouer veur er bed a-bezh evit ar mod ma vez meret an enkadenn ganto. N\u2019eo ket bet kenfinet an dud hag abred a-walc\u2019h o doa divizet testin\u0303 an holl er vro evit moustran\u0303 ar viruz. N\u2019eo ket bet dison\u0303jet gant ar bolitikerien nag ar bobl ar viruzou\u0300 all zo bet er bloavezhiou\u0300 paseet ha prientet mat e oa ar sistem yec\u2019hed evit stourm ouzh ur viruz nevez, ha pa vefe dianavezet heman\u0303."}]